ระเบียบกระทรวงมหาดไทยระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผังพ.ศ.๒๕๔๐ อาศัยอำนาจตามความในมาตรา ๒๓แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๒) พ.ศ. ๒๕๒๕รัฐมนตรีว่าการกระทรวงมหาดไทยออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผังพ.ศ. ๒๕๔๐ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกระเบียบกระทรวงมหาดไทย เรื่องการประกาศเชิญชวนให้ผู้มีส่วนได้เสียไปตรวจดูแผนผัง พ.ศ. ๒๕๑๘ ลงวันที่ ๒๙ สิงหาคม๒๕๑๘ข้อ ๔ในกรณีที่คณะกรรมการผังเมืองได้ให้ความเห็นชอบต่อผังเมืองรวมที่กรมการผังเมืองวางและจัดทำแล้วให้กรมการผังเมืองจัดทำแผนที่ แผนผัง และรายการต่างๆ ตามข้อ ๖ พร้อมทั้งใบประกาศซึ่งมีคำประกาศตามข้อ ๗ และจัดให้มีการปิดประกาศต่อไปข้อ ๕ในกรณีที่คณะกรรมการผังเมืองได้ให้ความเห็นชอบต่อผังเมืองรวมที่เจ้าพนักงานท้องถิ่นวางและจัดทำแล้วให้เจ้าพนักงานท้องถิ่นจัดทำแผนที่ แผนผังและรายการต่างๆ ตามข้อ ๖พร้อมทั้งใบประกาศซึ่งมีคำประกาศตามข้อ ๗ และจัดให้มีการปิดประกาศต่อไปข้อ ๖ ให้กรมการผังเมืองหรือเจ้าพนักงานท้องถิ่นแล้วแต่กรณี จัดให้มีการปิดประกาศแสดง(๑) วัตถุประสงค์ในการวางและจัดทำผังเมืองรวม(๒) แผนที่แสดงเขตของผังเมืองรวม(๓)แผนผังกำหนดการใช้ประโยชน์ที่ดินตามที่ได้จำแนกประเภท แผนผังแสดงโครงการคมนาคมและขนส่งแผนผังอื่นใดที่เห็นสมควรและข้อกำหนดการใช้ประโยชน์ที่ดินของผังเมืองรวมที่คณะกรรมการผังเมืองให้ความเห็นชอบแล้วซึ่งแผนผังดังกล่าวให้จัดทำขึ้นเป็นฉบับเดียวหรือหลายฉบับก็ได้(๔) รายการประกอบแผนผัง(๕) นโยบาย มาตรการและวิธีดำเนินการเพื่อปฏิบัติตามวัตถุประสงค์ของผังเมืองรวมพร้อมทั้งคำประกาศเชิญชวนตามข้อ ๗ ไว้ในที่เปิดเผย ณ ที่ทำการแขวงที่ทำการเขตของกรุงเทพมหานคร ศาลาว่าการกรุงเทพมหานครหรือที่ทำการองค์การบริหารส่วนตำบล สุขาภิบาล ที่ทำการเทศบาลองค์การบริหารส่วนจังหวัดที่มีการวางผังเมือง ที่ว่าการกิ่งอำเภอ ที่ว่าการอำเภอศาลากลางจังหวัด และในที่สาธารณสถานในเขตของผังเมืองรวมที่ทำการของสำนักงานผังเมืองจังหวัดและที่ทำการของกรมการผังเมืองหรือของเจ้าพนักงานท้องถิ่น แล้วแต่กรณีเพื่อให้ผู้มีส่วนได้เสียมาตรวจดูได้โดยสะดวกในเวลาราชการไม่น้อยกว่าเก้าสิบวันนับตั้งแต่วันที่ปิดประกาศทั้งนี้ ให้ลงวันที่ที่ปิดประกาศในใบประกาศด้วยข้อ ๗ ในใบประกาศให้มีคำประกาศดังต่อไปนี้(๑) คำเชิญชวนให้ผู้มีส่วนได้เสียไปตรวจแผนที่แผนผัง และรายการต่างๆ ตามข้อ ๖(๒)ข้อความแสดงว่าผู้มีส่วนได้เสียมีสิทธิร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมนั้นโดยให้ทำคำร้องขอเป็นหนังสือยื่นต่อกรมการผังเมืองหรือเจ้าพนักงานท้องถิ่นผู้วางและจัดทำผังเมืองรวมนั้นภายในเวลาเก้าสิบวันนับตั้งแต่วันปิดประกาศ(๓) วันที่ที่ปิดประกาศและระยะเวลาการปิดประกาศซึ่งไม่น้อยกว่าเก้าสิบวัน(๔)หลักเกณฑ์และเงื่อนไขในการเสนอคำร้องโดยให้นำความในข้อ ๘ของกฎกระทรวงว่าด้วยการรับฟังข้อคิดเห็นของประชาชนในการวางและจัดทำผังเมืองรวมมาใช้บังคับโดยอนุโลมข้อ ๘[๒]คำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมให้ประกอบด้วย(๑) หลักฐานแสดงสถานะของบุคคลผู้ยื่นคำร้องทั้งในกรณีบุคคลธรรมดาหรือนิติบุคคลหรือในกรณีที่เป็นผู้ได้รับมอบหมายให้ส่งหลักฐานการมอบหมายประกอบด้วย(๒)ข้อความเป็นคำร้องระบุแสดงว่าตนเป็นผู้มีส่วนได้เสียและความต้องการที่จะให้แก้ไขหรือเปลี่ยนแปลงหรือยกเลิกข้อกำหนดจากของเดิมเป็นของใหม่พร้อมทั้งเหตุผลประกอบกรณีผู้มีส่วนได้เสียเป็นผู้ถือกรรมสิทธิ์หรือสิทธิครอบครองที่ดินหรืออาคารที่ตั้งอยู่ในที่ดินที่มีการร้องขอให้แก้ไขหรือเปลี่ยนแปลงหรือยกเลิกข้อกำหนดให้แสดงหลักฐานประกอบด้วย(๓) แผนที่หรือแผนผังที่ใช้ประกอบคำร้องโดยต้องมีรายละเอียดให้สามารถตรวจสอบกับสถานที่จริงได้ทั้งนี้คำร้องดังกล่าวจะต้องเป็นไปเพื่อประโยชน์ของส่วนราชการแห่งท้องถิ่นนั้นและเกี่ยวข้องหรือเป็นประเด็นสำคัญสำหรับการแก้ไขปัญหาหรือการพัฒนาของท้องถิ่นที่วางผังเมืองรวมเท่านั้นข้อ ๙ให้เจ้าพนักงานท้องถิ่นคอยดูแลรักษาใบประกาศและแผนที่ แผนผังและรายการต่างๆตามข้อ ๖ ที่ได้ปิดประกาศไว้แล้วมิให้ชำรุดหรือสูญหายตลอดระยะเวลาที่มีการปิดประกาศหากเกิดการชำรุดหรือสูญหายให้นำฉบับใหม่ที่ถูกต้องตรงกันไปปิดประกาศแทนจนครบระยะเวลาและให้ความสะดวกแก่ผู้มีส่วนได้เสียในการจัดทำคำร้องตามข้อ๘ ด้วยข้อ ๑๐ให้ปลัดกระทรวงมหาดไทยรักษาการตามระเบียบนี้ประกาศณ วันที่ ๒๘ พฤษภาคม พ.ศ. ๒๕๔๐เสนาะ เทียนทองรัฐมนตรีว่าการกระทรวงมหาดไทยระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผัง (ฉบับที่ ๒) พ.ศ. ๒๕๔๗[๓][๑]ราชกิจจานุเบกษา เล่ม ๑๑๕/ตอนที่ ๕๕ ง/หน้า ๑๘/๙ กรกฎาคม ๒๕๔๑[๒]ข้อ ๘ แก้ไขเพิ่มเติมโดยระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผัง (ฉบับที่ ๒) พ.ศ.๒๕๔๗[๓]ราชกิจจานุเบกษาเล่ม ๑๒๑/ตอนพิเศษ ๑๒๑ ง/หน้า ๑๒/๒๗ ตุลาคม ๒๕๔๗